Umumta’lim maktablari 9-sinfini 2021 yilda tamomlaganlar uchun ta’limni davom ettirish bilan birgalikda, kasb-hunar o‘rganish imkoniyatini beruvchi 339ta kasb-hunar maktabiga onlayn qabul boshlandi. Qabul Oliy va o‘rta maxsus ta’lim vazirligining www.kasb.edu.uz elektron platformasi orqali onlayn amalga oshiriladi. Bunda quyidagi hujjatlar taqdim etiladi: elektron ariza (www.kasb.edu.uz orqali to‘ldiriladi);     umumta’lim maktabining 9-sinfni tugatganini tasdiqlovchi shahodatnoma (elektron) nusxasi;   3x4 fotosurat. Hujjatlarni qabul qilish 1 iyuldan 20 iyulga qadar (shu kuni ham) davom etadi. Onlayn hujjat topshirishda qo‘shimcha savollar bo‘yicha fuqarolarga hududiy jihatdan yaqin bo‘lgan kasb-hunar maktablariga murojaat etish mumkin.    Kasb-hunar maktablari bitiruvchilari kelgusida ishlash va oliy ta’lim muassasalariga hujjat topshirish huquqini beradigan davlat namunasidagi diplom oladi. O‘qish bepul.